b'\n_START_ARTICLE_\nH-IIA\n_START_PARAGRAPH_\nH-IIA (H2A) je japonska nosilna raketa za enkratno uporabo. Rakete proizvaja podjetje Mitsubishi Heavy Industries (MHI), uporablja pa jih Japonska vesoljska agencija - JAXA. Izstreljuje se jih z izstreli\xc5\xa1\xc4\x8da Tanega\xc5\xa1ima. Rakete se uporabljajo za vtirjenje satelitov v geostacionarno, nizkozemeljsko, translunarno orbito ali pa po\xc5\xa1iljanje sond na druge planete._NEWLINE_H-IIA je prvi\xc4\x8d poletela leta 2001. Do leta 2014 so izstrelili 26 raket, od tega eno neuspe\xc5\xa1no._NEWLINE_Kapaciteta v NZO je 10-15 ton, v GTO (GSO) pa 4100-6000 kilogramov. Vzletna te\xc5\xbea je 285000 - 445000 kg. Kapacitete in te\xc5\xbee se razlikujejo odvisno od razli\xc4\x8dice._NEWLINE_Dodatni potisniki (bosterji oz. stopnja 0) uporabljajo raketne motorje na trdo gorivo, 1. in 2. stopnja pa na teko\xc4\x8da goriva in sicer teko\xc4\x8di vodik in teko\xc4\x8di kisik.'